Тэма:

**У краіне майстроў.**

Мэта:

Пазнаёміць з найбольш значнымі дасягненнямі таленавітых беларускіх майстроў.

Задачы ўрока:

Даць уяўленне аб раскошы і багаццях панскіх палацаў на прыкладзе палаца Радзівілаў у Нясвіжы; паказаць, як ствараліся ўсе гэтыя багацці талентам і ўмелымі рукамі беларускіх майстроў; падвесці да высновы, што ўсе дасягненні народных умельцаў, якія захаваліся да нашых дзён, з’яўляюцца нацыянальным скарбам.

Развіваць цікавасць да народнай творчасці, разумення яе гістарычнай каштоўнасці.

Выхоўваць пачуццё гонару за нашых продкаў, чые ўмелыя рукі і талент тварылі цуды майстэрства; паважлівыя адносіны да культурнай спадчыны свайго народу.

1. **Арганізацыйны момант.**

Добры дзень, паважаныя госці! Вітаем вас! Добрага вам настрою, плённай працы на ўроку!

Слайд 3.

1. **Праверка дамашняга задання.**

3 вучні працуюць з карткай №1.

4 вучні працуюць з карткай №2 (Дадатак 1).

На мінулым уроку мы здейснілі невялікае віртуальнае падарожжа па старажытных замках нашай Беларусі.

Давайце ўспомнім, адкуль паходзіць назва “замак”?

*Нашы продкі будавалі замкі, каб абараніцца ад ворагаў. Слова замак падобна на слова «замок». Падабраць ключ, каб адкрыць замок, вельмі складана. Авалодаць замкам у многа разоў складаней.*

*Найбольш магутныя замкі ўзводзіліся на мяжы у самых небяспечных месцах. Там, дзе была пагроза заваявання з боку крыжакоў.*

*Першапачаткова замкі будавалі з дрэва. А потым — з каменю i цэглы. Замкі з'явіліся ў Лідзе, Навагрудку, Крэве. Будавалі замкі на ўзгорках і па берагах рэк. Кожны замак меў свае асаблівасці. Тоўстыя сцены, вежы ў вуглах, пад’ёмны мост, глыбокі роў, запоўнены вадой; у вежах заўсёды былi правiянт і зброя. Таўшчыня сцен дасягала 3 метраў, вышыня — 12 метраў, а даўжыня складала 400 — 500 метраў.*

Для чаго будаваліся замкі? Дзе? З чаго?

Паглядзіце фотаздымкі і назавіце на іх замкі

Слайд 4. Лідскі замак.

*Лідскі замак —* [*замак*](http://be.wikipedia.org/wiki/%D0%97%D0%B0%D0%BC%D0%B0%D0%BA) *у горадзе* [*Ліда*](http://be.wikipedia.org/wiki/%D0%93%D0%BE%D1%80%D0%B0%D0%B4_%D0%9B%D1%96%D0%B4%D0%B0)*, пабудаваны ў 1330-я гады паводле даручэння князя* [*Гедыміна*](http://be.wikipedia.org/wiki/%D0%93%D0%B5%D0%B4%D0%B7%D1%96%D0%BC%D1%96%D0%BD)*. Уваходзіў у лінію процікрыжацкай абароны* [*Навагрудак*](http://be.wikipedia.org/wiki/%D0%93%D0%BE%D1%80%D0%B0%D0%B4_%D0%9D%D0%B0%D0%B2%D0%B0%D0%B3%D1%80%D1%83%D0%B4%D0%B0%D0%BA) *—* [*Крэва*](http://be.wikipedia.org/wiki/%D0%9A%D1%80%D1%8D%D1%9E%D1%81%D0%BA%D1%96_%D0%B7%D0%B0%D0%BC%D0%B0%D0%BA) *—*[*Меднікі*](http://be.wikipedia.org/w/index.php?title=%D0%9C%D0%B5%D0%B4%D0%BD%D1%96%D0%BA%D1%96&action=edit&redlink=1) *—[Трокі](http://be.wikipedia.org/wiki/%D0%97%D0%B0%D0%BC%D0%B0%D0%BA_%D1%83_%D0%A2%D1%80%D0%BE%D0%BA%D0%B0%D1%85%22%20%5Co%20%22%D0%97%D0%B0%D0%BC%D0%B0%D0%BA%20%D1%83%20%D0%A2%D1%80%D0%BE%D0%BA%D0%B0%D1%85). Пры князе Вітаўце Лідскі замак стаў адным з самых мацных ва ўсім Вялікім княстве Літоўскім. Замак быў збудаваны з бутавага каменю і цэглы, меў у плане форму няправільнага чатырохвугольніка з дзвюма вуглавымі* [*вежамі*](http://be.wikipedia.org/wiki/%D0%92%D0%B5%D0%B6%D0%B0)*, і быў пастаўлены на насыпным пясчаным узгорку, абкружаным балоцістымі берагамі рэк* [*Лідзея*](http://be.wikipedia.org/wiki/%D0%9B%D1%96%D0%B4%D0%B7%D0%B5%D1%8F) *і Каменка, з поўначы —* [*ровам*](http://be.wikipedia.org/wiki/%D0%A0%D0%BE%D1%9E%2C_%D1%84%D0%B0%D1%80%D1%82%D1%8B%D1%84%D1%96%D0%BA%D0%B0%D1%86%D1%8B%D1%8F) *шырынёй каля 20 м, які злучаў гэтыя рэкі і аддзяляў замак ад горада. Таўшчыня сцен каля зямлі дасягала 2 м., а ў верхняй частцы, дзе праходзілі баявыя галерэі, -- да 1,5 м.*

*За сваю гісторыю замак вытрымаў мноства бітваў і аблог. У 18 ст. ён страціў сваё стратэгічнае значэнне і пачаў паступова разбурацца.*

*У 1891 г. цэнтральная частка горада Ліды моцна пацярпела ад пажару, і камні з замка былі выкарыстаны для аднаўлення будынкаў.*

*У 1920-я гады пачалася кансервацыя замка. Цяпер вядзецца рэстаўрацыя сцен і вежаў.*

*Сёння Лідскі замак знаходзіцца пад аховай дзяржавы. Ён адкрыты для турыстаў круглы год. Летам тут традыцыйна праходзяць тэатралізаваныя паказы і рыцарскія турніры.*

Слайд 5. Крэўскі замак.

*Крэўскі замак —* [*замак*](https://be-x-old.wikipedia.org/wiki/%D0%97%D0%B0%D0%BC%D0%B0%D0%BA) *над рэчкамі* [*Крэўлянка*](https://be-x-old.wikipedia.org/w/index.php?title=%D0%9A%D1%80%D1%8D%D1%9E%D0%BB%D1%8F%D0%BD%D0%BA%D0%B0&action=edit&redlink=1) *і* [*Шляхцянка*](https://be-x-old.wikipedia.org/w/index.php?title=%D0%A8%D0%BB%D1%8F%D1%85%D1%86%D1%8F%D0%BD%D0%BA%D0%B0&action=edit&redlink=1)*, збудаваны (пасля* [*1338*](https://be-x-old.wikipedia.org/wiki/1338) *г.) па загаду вялікага князя літоўскага* [*Альгерда*](https://be-x-old.wikipedia.org/wiki/%D0%90%D0%BB%D1%8C%D0%B3%D0%B5%D1%80%D0%B4) *на месцы старога драўлянага замка.*

*У* [*Крэве*](https://be-x-old.wikipedia.org/wiki/%D0%9A%D1%80%D1%8D%D0%B2%D0%B0) *меў рэзыдэнцыю кароль польскі* [*Ягайла*](https://be-x-old.wikipedia.org/wiki/%D0%AF%D0%B3%D0%B0%D0%B9%D0%BB%D0%B0) *(*[*лістапад*](https://be-x-old.wikipedia.org/wiki/%D0%9B%D1%96%D1%81%D1%82%D0%B0%D0%BF%D0%B0%D0%B4)[*1381*](https://be-x-old.wikipedia.org/wiki/1381) *г.).*

*Замак трапецавіднай формы. Абарончыя муры замка мелі таўшчыню каля 2,5 м і вышыню да 12 м. Сцены зроблены з каменю (ніжняя частка) і цэглы (верхняя частка). Па сценах ішла драўляная галерэя.*

*Замак быў часткова разабраны у канцы* [*18*](https://be-x-old.wikipedia.org/wiki/18_%D1%81%D1%82%D0%B0%D0%B3%D0%BE%D0%B4%D0%B7%D1%8C%D0%B4%D0%B7%D0%B5) *і* [*19*](https://be-x-old.wikipedia.org/wiki/19_%D1%81%D1%82%D0%B0%D0%B3%D0%BE%D0%B4%D0%B7%D1%8C%D0%B4%D0%B7%D0%B5) *стагоддзяў. Замак быў канчаткова знішчаны падчас* [*Першай сусветнай вайны*](https://be-x-old.wikipedia.org/wiki/%D0%9F%D0%B5%D1%80%D1%88%D0%B0%D1%8F_%D1%81%D1%83%D1%81%D1%8C%D0%B2%D0%B5%D1%82%D0%BD%D0%B0%D1%8F_%D0%B2%D0%B0%D0%B9%D0%BD%D0%B0) *(*[*1914*](https://be-x-old.wikipedia.org/wiki/1914)*-*[*1917*](https://be-x-old.wikipedia.org/wiki/1917)*), бо знаходзіўся на лініі фронту паміж нямецкімі і расійскімі войскамі. Польскія ўлады закансерававалі руіны ў* [*1929*](https://be-x-old.wikipedia.org/wiki/1929)*г.*

 *Часткова захаваліся дзве чатырохвугольныя вежы. Вышэйшая вежа завецца вежаю* [*Кейстута*](https://be-x-old.wikipedia.org/wiki/%D0%9A%D0%B5%D0%B9%D1%81%D1%82%D1%83%D1%82)*, зараз напалову засыпаная зямлёю з прычыны прыпынення археалагічных раскопаў 80-гг. ХХ ст. У меншай вежы знаходзяцца рэшткі дота часоў Першай сусветнай вайны.*

*У сценах Крэўскага замка адбылося шмат важных гістарычных падзей:*

*у 1382 г. у замку быў забіты вялікі князь Кейстут,*

*у 1385 г. тут паміж Польшчай і Вялікім княствам Літоўскім была падпісана знакамітая Крэўская унія.*

*Цяпер ад замка засталіся толькі руіны: усё яшчэ відаць сцены, захаваліся некаторыя часткі вежаў.*

*Згодна з дзяржаўнай праграмай "Замкі Беларусі" ў 2012-2015 гадах прадугледжана кансервацыя абаронных сцен, рэканструкцыя галоўнай вежы і размяшчэнне музейнай экспазіцыі.*

Слайд 6. Мірскі замак.

*Замак пабудаваны ў*[*16*](http://be.wikipedia.org/wiki/16_%D1%81%D1%82.)*—*[*17 ст.*](http://be.wikipedia.org/wiki/17_%D1%81%D1%82.)*на месцы драўлянай сядзібы. Збудаваны з цэглы і камення.*

*Да*[*1568*](http://be.wikipedia.org/wiki/1568) *г. замкам валодалі князі* [*Ільінічы*](http://be.wikipedia.org/w/index.php?title=%D0%86%D0%BB%D1%96%D0%BD%D1%96%D1%87%D1%8B&action=edit&redlink=1)*, потым*[*Радзівілы*](http://be.wikipedia.org/wiki/%D0%A0%D0%B0%D0%B4%D0%B7%D1%96%D0%B2%D1%96%D0%BB%D1%8B)*(да*[*1828*](http://be.wikipedia.org/wiki/1828)*),*[*Вітгенштэйны*](http://be.wikipedia.org/wiki/%D0%A0%D0%BE%D0%B4_%D0%92%D1%96%D1%82%D0%B3%D0%B5%D0%BD%D1%88%D1%82%D1%8D%D0%B9%D0%BD%D0%B0%D1%9E)*(да*[*1891*](http://be.wikipedia.org/wiki/1891)*),*[*Святаполк-Мірскія*](http://be.wikipedia.org/w/index.php?title=%D0%A1%D0%B2%D1%8F%D1%82%D0%B0%D0%BF%D0%BE%D0%BB%D0%BA-%D0%9C%D1%96%D1%80%D1%81%D0%BA%D1%96%D1%8F&action=edit&redlink=1)*(да*[*1939*](http://be.wikipedia.org/wiki/1939)*).*

*У параўнанні з іншымі замкамі Беларусі Мірскі замак захаваўся да*[*21 ст.*](http://be.wikipedia.org/wiki/21_%D1%81%D1%82.)*у адносна добрым стане. У* [*2000*](http://be.wikipedia.org/wiki/2000) *г. Мірскі замак уключаны* [*ЮНЕСКА*](http://be.wikipedia.org/wiki/%D0%AE%D0%9D%D0%95%D0%A1%D0%9A%D0%90) *ў* [*Спіс Сусветнай спадчыны*](http://be.wikipedia.org/wiki/%D0%A1%D1%83%D1%81%D0%B2%D0%B5%D1%82%D0%BD%D0%B0%D1%8F_%D1%81%D0%BF%D0%B0%D0%B4%D1%87%D1%8B%D0%BD%D0%B0)*.*

*Замак уяўляе сабой* [*квадратны*](http://be.wikipedia.org/wiki/%D0%9A%D0%B2%D0%B0%D0%B4%D1%80%D0%B0%D1%82) *ў плане будынак з выступаючымі па вуглах магутнымі* [*вежамі*](http://be.wikipedia.org/wiki/%D0%92%D0%B5%D0%B6%D0%B0) *вышынёй каля 25* [*метраў.*](http://be.wikipedia.org/wiki/%D0%9C%D0%B5%D1%82%D1%80) *Пятая, заходняя вежа, з'яўляецца варотнай і некалі мела пад'ёмны* [*мост*](http://be.wikipedia.org/wiki/%D0%9C%D0%BE%D1%81%D1%82) *праз шырокі роў. Таўшчыня сцен дасягала 3 метраў пры вышыні каля 13 метраў, а добра прадуманая сістэма з двух радоў байніц забяспечвала кругавы абстрэл.*

*Зараз у замку размясціўся музей, атэль, рэстаран для турыстаў.*

Слайд 7. Нясвіжскі замак.

*Самым багатым i прыгожым з'яўляецца Нясвіжскі замак. Ён належаў старажытнаму роду князёў Радзівілаў. Тут былі сабраны цікавыя калекцыі рыцарскай зброі, каштоўных  камянёў, манет, ікон i карцін, бібліятэка у 20 тысяч кнiг, розныя гістарычныя дакументы. Замак быў пабудаваны ў 16 стагоддзі ў баку ад горада, між азёр — фактычна на востраве.*

*Замак быў пабудаваны ў 1551 годзе Мікалаем Радзівілам Чорным. Потым быў перабудаваны ў 1583 годзе Мікалаем Радзівілам Сіроткам.*

*У 1706 годзе падчас Паўночнай вайны замак быў захоплены шведскімі войскамі і ператвораны ў ваенны бастыён. Замак быў моцна разбураны. З 1720 па 1740 год аднаўленнем Нясвіжскага замку займаўся Міхаіл Казімір Радзівіл Рыбанька.*

Слайд 8. Сынковіцкая царква-крэпасць.

*Адным з прыцягальных помнікаў гісторыі і культуры з’яўляецца Сынковіцкая царква-крэпасць, якая была ўзведзена ўдалечыні ад важнейшых шляхоў і населеных пунктаў. Даследчыкі сцвярджаюць, што царкву будаваў князь Вітаўт (магчымая дата пабудовы – 1407г.). Вось як аб гэтым расказвае паданне. Князь Ягайла, які жадаў быць адзіным гаспадаром, падманам пасадзіў у падзямелле Крэўскага замка свайго брата — князя Вітаўта. Выратавацца з няволі Вітаўту дапамагла жонка, якая наведала яго разам са служанкай. У час сустрэчы Вітаўт пераапрануўся ў адзенне служанкі i разам з жонкай пакінуў замак. Шлях Вітаўта прывёў яго ў лясную вёску непадалёку ад Слоніма, дзе ён схаваўся ад пaгoнi. Пазней у знак удзячнасці мясцовым жыхарам Вітаўт загадаў пабудаваць тут царкву. Так з'явілася Сынковіцкая царква-крэпасць, якая была адначасова і храмам, i абарончым збудаваннем. Было гэта ў пачатку 15 стагоддзя.*

Слайд 9.Стары замак у Гродна.

*Стары замак у*[*Гродна*](http://be.wikipedia.org/wiki/%D0%93%D1%80%D0%BE%D0%B4%D0%BD%D0%B0)*, замак Баторыя — адзін з найстаражытнейшых помнікаў*[*архітэктуры ў Беларусі*](http://be.wikipedia.org/wiki/%D0%90%D1%80%D1%85%D1%96%D1%82%D1%8D%D0%BA%D1%82%D1%83%D1%80%D0%B0_%D0%91%D0%B5%D0%BB%D0%B0%D1%80%D1%83%D1%81%D1%96)*, комплекс абарончых збудаванняў, культавых і свецкіх будынкаў*[*11*](http://be.wikipedia.org/wiki/11_%D1%81%D1%82.)*—*[*19*](http://be.wikipedia.org/wiki/19_%D1%81%D1%82.)*стст. Размешчаны ў*[*гістарычным цэнтры Гродна*](http://be.wikipedia.org/wiki/%D0%A1%D1%82%D0%B0%D1%80%D1%8B_%D0%B3%D0%BE%D1%80%D0%B0%D0%B4%2C_%D0%93%D1%80%D0%BE%D0%B4%D0%BD%D0%B0)*.*

 *Стары замак з'яўляецца адзіным захаваўшымся каралеўскім замкам на тэрыторыі*[*Беларусі*](http://be.wikipedia.org/wiki/%D0%91%D0%B5%D0%BB%D0%B0%D1%80%D1%83%D1%81%D1%8C)*. У часы*[*сярэднявечча*](http://be.wikipedia.org/wiki/%D0%A1%D1%8F%D1%80%D1%8D%D0%B4%D0%BD%D1%8F%D0%B2%D0%B5%D1%87%D1%87%D0%B0) *гродзенскі стары замак атрымаў сярод рыцараў славу непрыступнай цвярдыні. Гродна і яго замкі вытрымалі каля дваццаці нападаў крыжакоў.*

*Замак размешчаны на высокім і стромкім узгорку на правым беразе*[*Нёмана*](http://be.wikipedia.org/wiki/%D0%A0%D0%B0%D0%BA%D0%B0_%D0%9D%D1%91%D0%BC%D0%B0%D0%BD)*пры ўпадзенні ў яго рэчкі*[*Гараднічанкі*](http://be.wikipedia.org/wiki/%D0%A0%D0%B0%D0%BA%D0%B0_%D0%93%D0%B0%D1%80%D0%B0%D0%B4%D0%BD%D1%96%D1%87%D0%B0%D0%BD%D0%BA%D0%B0)*. Пачаў будавацца ў часы* [*старажытнарускай дзяржавы*](http://be.wikipedia.org/wiki/%D0%A1%D1%82%D0%B0%D1%80%D0%B0%D0%B6%D1%8B%D1%82%D0%BD%D0%B0%D1%8F_%D0%A0%D1%83%D1%81%D1%8C)*. Шматразова руйнаваўся, аднаўляўся і перабудоўваўся. Абрыс плану замка блізкі да трохвугольніка. Працягласць замкавых сцен дасягала амаль 300 м пры сярэдняй таўшчыні каля 3 м. Сцены мелі неаднолькавую вышыню і завяршаліся зубцамі. Ад горада замак аддзяляўся ярам і глыбокім ровам.*

*У пачатку*[*12 ст.*](http://be.wikipedia.org/wiki/12_%D1%81%D1%82.)*замак у Гродна стаў княжацкай рэзідэнцыяй*[*Гродзенскага княства*](http://be.wikipedia.org/wiki/%D0%93%D0%B0%D1%80%D0%B0%D0%B4%D0%B7%D0%B5%D0%BD%D1%81%D0%BA%D0%B0%D0%B5_%D0%BA%D0%BD%D1%8F%D1%81%D1%82%D0%B2%D0%B0)*.*

*Да нашых дзён захаваліся палац, фрагменты абарончых сцен, руіны Ніжняй і Верхняй цэркваў, княжацкіх пакояў, мост і замчышча. Самымі вядомымі ўладальнікамі замка былі*[*вялікі князь*](http://be.wikipedia.org/wiki/%D0%92%D1%8F%D0%BB%D1%96%D0%BA%D1%96%D1%8F_%D0%BA%D0%BD%D1%8F%D0%B7%D1%96_%D0%BB%D1%96%D1%82%D0%BE%D1%9E%D1%81%D0%BA%D1%96%D1%8F)[*Вітаўт*](http://be.wikipedia.org/wiki/%D0%92%D1%96%D1%82%D0%B0%D1%9E%D1%82_%D0%9A%D0%B5%D0%B9%D1%81%D1%82%D1%83%D1%82%D0%B0%D0%B2%D1%96%D1%87)*і*[*кароль Рэчы Паспалітай*](http://be.wikipedia.org/wiki/%D0%9A%D0%B0%D1%80%D0%B0%D0%BB%D1%96_%D0%BF%D0%BE%D0%BB%D1%8C%D1%81%D0%BA%D1%96%D1%8F)[*Стэфан Баторый*](http://be.wikipedia.org/wiki/%D0%A1%D1%82%D1%8D%D1%84%D0%B0%D0%BD_%D0%91%D0%B0%D1%82%D0%BE%D1%80%D1%8B%D0%B9)*.*

*Цяпер у замку размяшчаецца*[*Гродзенскі дзяржаўны гісторыка-археалагічны музей*](http://be.wikipedia.org/wiki/%D0%93%D1%80%D0%BE%D0%B4%D0%B7%D0%B5%D0%BD%D1%81%D0%BA%D1%96_%D0%B4%D0%B7%D1%8F%D1%80%D0%B6%D0%B0%D1%9E%D0%BD%D1%8B_%D0%B3%D1%96%D1%81%D1%82%D0%BE%D1%80%D1%8B%D0%BA%D0%B0-%D0%B0%D1%80%D1%85%D0%B5%D0%B0%D0%BB%D0%B0%D0%B3%D1%96%D1%87%D0%BD%D1%8B_%D0%BC%D1%83%D0%B7%D0%B5%D0%B9)*.*

Чаму сення замкі з’яўляюцца нацыянальнай каштоўнасцю?

1. **Абвяшчэнне тэмы ўроку.**

Прачытайце тэму ўрока. У краіне майстроў.

Як вы разумееце слова “майстар”?

Так, згодна з вамі. Майстар -- гэта чалавек, які выконвае сваю работу на высокім прафесійным узроўні. Спецыяліст у нейкім рамястве, галіне вытворчасці.

Што такое рамяство?

Рамяство – вытворчасць якіх-небудзь вырабаў ручным спосабам з дапамогай простых прылад. Рамяство – прафесія, занятак.

Якімі рамествамі займаліся жыхары нашай Беларусі ў даўнейшыя часы?

(ганчарства,ткацтва,разьба па дрэве, саломапляценне, вышыўка, кавальства і інш.)

Наш сённяшні ўрок прысвечаны тым майстрам, якія сваім майстэрствам праславілі нашу Радзіму, чые творы з’яўляюцца часткай гісторыі і культуры Беларусі, прадметам гонару беларусаў, візітнай карткай нашай краіны.

Падручнік с. 77-81.

Слайд 10.

План нашага падарожжа:

1. Панскія палацы.
2. Слуцкія паясы.
3. Шматкаляровая кафля.
4. Майстры-гутнікі.

Слайд 11.

Прачытайце пытанне, на якое мы павінны будзем адказаць напрыканцы ўроку. Чаму творы старажытных майстроў лічацца нацыянальным скарбам?

1. **Работа над новай тэмай.**

А зараз адправімся ў падарожжа па палацах Беларускіх **магнатаў.** (Хто такія магнаты?)

Слайд 12. Палац Пуслоўскіх у Косава.

Слайд 13. Палац Сапегаў у Ружанах.

Сучаснікі называлі яго беларускім Версалем.

Слайд 14. Палац у Рудні.

Слайд 15. Палац Валовічаў у Свяцку.

Слайд 16. Нясвіжскі замак Радзівілаў.

*Афіцыйнай датай пачатку будаўніцтва Нясвіжскага замка лічыцца 7 мая 1583 года.*

Гаспадары Нясвіжскага замка? – князі Радзівілы.

*Радзівілы – найбуйнейшы магнацкі род у ВКЛ, прадстаўнікі якога ў 15 – 18 ст. займалі вышэйшыя дзяржаўныя, адміністратыўныя і вайсковыя пасады, буйныя землеўладальнікі. У сваіх гарадах і маёнтках Радзівілы адкрывалі школы і друкарні, збіралі архівы, бібліятэкі. У радаводах да аднолькавых імён дадавалі парадкавыя нумары і мянушкі.*

Слайд 17. Князь Мікалай Кшыштоф Радзівіл Сіротка.

*Заснавальнік Нясвіжскага замка (1549-1616 гады жыцця). Запрашаў з-за мяжы таленавітых архітэктараў, рамеснікаў. Фундаваў касцёлы і шпіталі. Збудаваў замак у Нясвіжы (сабраў там галерэю партрэтаў, бібліятэку, збраёўню. За яго кошт выдадзена 1-я дакладная карта ВКЛ.*

Слайд 18. Барбара Радзівіл (1520 г.)

*Была каралевай польскай і Вялікай княгіняй Літоўскай (1520-1551 гады яе жыцця).*

Падручнік с. 77 (1 абзац)-чытанне.

Прыгожа ў палацы? Паглядзіце фотаздымкі, што былі зроблены Радзівіламі прыкладна ў 1920 годзе.

Слайд 19. Слайд 20. Фотаздымкі пакояў Нясвіжскага замка.

Так, прыгожа. Шыкоўная мэбля, багатая бібліятэка, ззянне люстэрак і крышталю; паркет высланы скурамі мядзведзяў, ваўкоў, лісіц; на сценах рогі аленяў, ласёў, іклы кабаноў. Усё гэта, каб уразіць гасцей.

Слайд 21. Баль.

Падручнік с. 77 (2 абзац)-чытанне.

Чаму сэрца гаспадыні поўнілася гонарам?

Прачытайце імя майстра, які зрабіў келіх (кубак).

Якую вышыню мае кубак? Для каго ён зроблены?

 *Гэты кубак змяшчаў 6 літраў вадкасці і дасягаў вышыні 68 см. Быў прызначаны ў якасці падарунка Фрыдрыху Аўгусту ІІ, каралю польскаму і вялікаму князю Літоўскаму. Зрабіў кубак майстар Мікалай Дубіцкі, збяднелы шляхціц, працаваў на Урэчскім шкляным заводзе (у 1727-1739 годзе).*

*Тут, на Урэчскім шкляным заводзе выраблялі дарагі крыштальны посуд. Славіўся завод і сваімі люстэркамі, большая частка якіх звалася “французскімі”, “англійскімі”, “венецыянскімі” (такая была мода), хоць вырабы з Урэчча адрозніць ад заходнееўрапейскіх было немагчыма. Галоўнае ж месца займалі люстры, зробленыя з крышталю. Кожны год на заводзе выраблялі каля 50 крыштальных люстраў.*

Слайд 22. Люстра.

Падручнік с. 78 (2-3 абзац) - чытанне.

 Які элемент адзення насілі мужчыны-шляхціцы ў Рэчы Паспалітай? Адкуль прывозілі гэтыя паясы? (паясы, з замежных краін)

*У канцы 17- пачатку 18 стагоддзяў пояс стаў абавязковай дэталлю мужчынскага касцюма (насіць пояс мог толькі шляхціц). Першапачаткова паясы прывозілі з усходу і называліся персідскімі. Мануфактуру- “персіярню” (фабрыку) па вырабу паясоў адкрыў Міхаіл Казімір Радзівіл Рыбанька ў 1758 годзе ў Слуцку. Слуцкі пояс меў даўжыню 2-5 метраў, шырыню 30-50 сантыметраў. Ткаўся з тонкіх залатых, шаўковых, срэбных нітак. Упрыгожаны па краях узорнай каймой з шаўковымі кісцямі (махрамі). У 18 ст. слуцкія паясы былі прадстаўлены на сусветнай выставе ў Парыжы і атрымалі высокую адзнаку.*

Слайд 23. Слайд 24. Слуцкі пояс.

Хто ў першы час працаваў у майстэрні? Як вы думаеце, чаму? Ці лёгкая гэта справа, ткаць паясы?

*Так, першы час у майстэрні працавалі замежныя майстры з Турцыі і Персіі. Гэта бацька і сын Ян і Леон Маджарскія. Першыя паясы рабіліся з усходнімі ўзорамі. Ткаць паясы было цяжка і складана. Мясцовыя майстры навучаліся не менш за 7 гадоў. Потым яны сталі выкарыстоўваць родныя матывы ва ўзорах паясоў: незабудкі, васількі, рамонкі, лісты дуба, клёна. На абодвух канцах пояса была метка на лацінскай мове ці кірыліцы: «Мяне зрабілі ў Слуцку», «Зроблены ў Слуцку», «Слуцк», «Во градзе Слуцку».*

*Самая багатая калекцыя слуцкіх паясоў мелася ў Нясвіжы, у князёў Радзівілаў.*

 *Хочацца адзначыць, што род Радзівілаў быў першым магнацкім родам, які стаў ініцыятарам стварэння на Беларусі мануфактур. У першай палове XVIII у сваіх уладаннях імі былі заснаваны 24 мануфактуры.*

*Паясы ткаліся для розных людзей: для бедных – з воўны і лёну, для багатых – з шаўковых, залатых і срэбных нітак. На выраб аднаго пояса ішло 400-800 грамаў золата. Каштаваў такі пояс ад 15 да 150 залатых рублёў, што прыблізна раўнялася гадавому даходу афіцэра арміі Рэчы Паспалітай.*

У кожнага майстра свае сакрэты. Увага на экран. Давайце прачытаем пра сакрэты слуцкіх майстроў.

Слайд 25. Цікава ведаць:

 пояс складваўся ўдвая і меў 4 грані – на 4 выпадкі жыцця: вяселле, пахаванне (чорны), урачыстасць і паўсядзённая носка (шэрая, зялёная). Магнат перагортваў яго ў залежнасці ад выпадка.

*Гэта адрознівала слуцкія паясы ад персідскіх, такі мастацкі прыём прыдумаў Ян Маджарскі.*

Слайд 26. Карціна.

*Вось так насілі слуцкія паясы: складвалі ўдвая і акуратна абвязвалі талію. Да пояса мацавалі зброю, нават карысталіся поясам, як кашальком ці кішэняй.*

Слайд 27. Кросны.

На такім станку вырабляліся слуцкія паясы.

Як называецца ткацкі станок?

Слайд 28. М.Багдановіч напісаў верш “ Слуцкія ткачыхі” пад уражаннем убачанай калекцыі слуцкіх паясоў у Вільні.

**Слуцкія ткачыхі**

Начало формы

Конец формы

Ад родных ніў, ад роднай хаты
У панскі двор дзеля красы
Яны, бяздольныя, узяты
Ткаць залатыя паясы.
І цягам доўгія часіны,
Дзявочыя забыўшы сны,
Свае шырокія тканіны
На лад персідскі ткуць яны.
А за сцяной смяецца поле,
Зіяе неба з-за вакна —
І думкі мкнуцца мімаволі
Туды, дзе расцвіла вясна,
Дзе блішча збожжа ў яснай далі,
Сінеюць міла васількі,
Халодным срэбрам ззяюць хвалі
Між гор ліючайся ракі.
Цямнее край зубчаты бора...

І тчэ, забыўшыся, рука
Заміж персідскага узора
Цвяток радзімы васілька.

Падручнік с. 78 (апошні абзац) - чытанне.

*Але М.Багдановіч няўмысна зрабіў памылку. Справа ў тым, што ткалі слуцкія паясы толькі мужчыны. Лічылася, што ад жаночых рук залатыя і срэбныя ніці паблёкнуць, і пояс будзе пашкоджаны. Як бачыце, і ткалі, і насілі, і апраналі пояс толькі мужчыны. Сапраўная мужчынская забава!*

*На жаль, мода на слуцкія паясы ў сярэдзіне 18 ст. скончылася. Пасля раздзелу Рэчы Паспалітай і паўстання Тадэвуша Касцюшкі на тэрыторыях Расійскай імперыі было забаронена насіць слуцкія паясы. Слуцкая “персіярня” (пасля 90 год працы) закрылася ў 1848 годзе.*

*(Але былі і іншыя прычыны: Сын Міхаіла Радзівіла-Караль Станіслаў быў гуляка и расточитель и мало интересовался производством поясов. Война 1812г нанесла окончательный удар по производству поясов. Доминик Радзивил выступил на стороне Наполеона, и после победы России его имения были разграблены.)*

*У другой палове 19-пачатку 20 ст. слуцкія паясы становяцца прадметам калекцыяніравання. Іх збіраюць музеі і прыватныя асобы. Паясы вывучаюць як вырабы мастацкага ткацтва.*

Падручнік с. 79-80 - чытанне.

*Музеи, в собраниях которых хранятся слуцкие пояса*

[*Государственный исторический музей*](http://ru.wikipedia.org/wiki/%D0%93%D0%BE%D1%81%D1%83%D0%B4%D0%B0%D1%80%D1%81%D1%82%D0%B2%D0%B5%D0%BD%D0%BD%D1%8B%D0%B9_%D0%B8%D1%81%D1%82%D0%BE%D1%80%D0%B8%D1%87%D0%B5%D1%81%D0%BA%D0%B8%D0%B9_%D0%BC%D1%83%D0%B7%D0%B5%D0%B9)*в Москве;*

*Музей древней белорусской культуры Института искусствоведения, этнографии и фольклора АН Белоруссии*[*[2]*](http://ru.wikipedia.org/wiki/%D0%A1%D0%BB%D1%83%D1%86%D0%BA%D0%B8%D0%B9_%D0%BF%D0%BE%D1%8F%D1%81#cite_note-2)*;*

[*Российский этнографический музей*](http://ru.wikipedia.org/wiki/%D0%A0%D0%BE%D1%81%D1%81%D0%B8%D0%B9%D1%81%D0%BA%D0%B8%D0%B9_%D1%8D%D1%82%D0%BD%D0%BE%D0%B3%D1%80%D0%B0%D1%84%D0%B8%D1%87%D0%B5%D1%81%D0%BA%D0%B8%D0%B9_%D0%BC%D1%83%D0%B7%D0%B5%D0%B9)*в*[*Санкт-Петербурге*](http://ru.wikipedia.org/wiki/%D0%A1%D0%B0%D0%BD%D0%BA%D1%82-%D0%9F%D0%B5%D1%82%D0%B5%D1%80%D0%B1%D1%83%D1%80%D0%B3)*;*

[*Львовский*](http://ru.wikipedia.org/wiki/%D0%9B%D1%8C%D0%B2%D0%BE%D0%B2)[*музей этнографии и художественного промысла Института народоведения НАН Украины*](http://ru.wikipedia.org/wiki/%D0%9C%D1%83%D0%B7%D0%B5%D0%B9_%D1%8D%D1%82%D0%BD%D0%BE%D0%B3%D1%80%D0%B0%D1%84%D0%B8%D0%B8_%D0%B8_%D1%85%D1%83%D0%B4%D0%BE%D0%B6%D0%B5%D1%81%D1%82%D0%B2%D0%B5%D0%BD%D0%BD%D0%BE%D0%B3%D0%BE_%D0%BF%D1%80%D0%BE%D0%BC%D1%8B%D1%81%D0%BB%D0%B0_%D0%98%D0%BD%D1%81%D1%82%D0%B8%D1%82%D1%83%D1%82%D0%B0_%D0%BD%D0%B0%D1%80%D0%BE%D0%B4%D0%BE%D0%B2%D0%B5%D0%B4%D0%B5%D0%BD%D0%B8%D1%8F_%D0%9D%D0%90%D0%9D_%D0%A3%D0%BA%D1%80%D0%B0%D0%B8%D0%BD%D1%8B)*;*

*Львовский исторический музей*

[*Смоленский государственный музей-заповедник*](http://ru.wikipedia.org/wiki/%D0%A1%D0%BC%D0%BE%D0%BB%D0%B5%D0%BD%D1%81%D0%BA%D0%B8%D0%B9_%D0%B3%D0%BE%D1%81%D1%83%D0%B4%D0%B0%D1%80%D1%81%D1%82%D0%B2%D0%B5%D0%BD%D0%BD%D1%8B%D0%B9_%D0%BC%D1%83%D0%B7%D0%B5%D0%B9-%D0%B7%D0%B0%D0%BF%D0%BE%D0%B2%D0%B5%D0%B4%D0%BD%D0%B8%D0%BA)[*[4]*](http://ru.wikipedia.org/wiki/%D0%A1%D0%BB%D1%83%D1%86%D0%BA%D0%B8%D0%B9_%D0%BF%D0%BE%D1%8F%D1%81#cite_note-4)*;*

*Минский областной краеведческий музей города Молодечно*[*[5]*](http://ru.wikipedia.org/wiki/%D0%A1%D0%BB%D1%83%D1%86%D0%BA%D0%B8%D0%B9_%D0%BF%D0%BE%D1%8F%D1%81#cite_note-5)*;*

*Историко-археологический музей в Гродно, Белоруссия;*

*Национальный музей в Варшаве;*

*Белорусский национальный художественный музей;*

[*Слонимский*](http://ru.wikipedia.org/wiki/%D0%A1%D0%BB%D0%BE%D0%BD%D0%B8%D0%BC)*краеведческий музей.*

Падручнік с. 80-81 (1 абзацы)-чытанне.

Чаму паясы называюць “слуцкія”? А як называліся спачатку? Што адрознівала слуцкія паясы ад персідскіх? Ці можна назваць слуцкія паясы прадметам беларускай культуры, скарбам Беларусі?

*Колькі слуцкіх паясоў ёсць сёння ў Беларусі? Каля дзясятка. Цэлых яшчэ менш, у асноўным фрагменты. (Гаспадары паясоў пры продажы разразалі пояс папалам і прадавалі кожную частку асобна, каб атрымаць больш грошай. У 1990годзе на аўкцыёнах Еўропы слуцкія паясы ацэньваліся ў 300 тысяч долараў.) На мой погляд, не ўсё можна звымераць грашыма. Слуцкія паясы -- прадмет нашага нацыянальнага гонару, рэліквія беларусаў, візітная картка нашай краіны.*

Слайд 29. Слайд 30. Каміны ў Нясвіжскім замку ўпрыгожаны каляровай **кафляй**.

*У інтэр’ерах Нясвіжскага замка былі кафляныя і фаянсавыя печы, упрыгожаныя лепкай са стука, і каміны з металічнымі геральдычнымі выявамі.*

*Ужо з 15 ст. жылыя памяшканнi замкаў i палацаў пачалi уцяпляць кафлянымi печамi. У iнвентарах 16-18 стст. згадваецца вялiкая колькасць пячэй, абліцованых кафляй. На Беларусь кафлi трапiлi непасрэдна з Германii — радзiмы еўрапейскага кафлярства. Невыпадкова, што першыя вядомыя нам экзэмпляры знойдзены у княскiх харомах Полацка.*

*Кафля (ад*[*ням.*](http://be.wikipedia.org/wiki/%D0%9D%D1%8F%D0%BC%D0%B5%D1%86%D0%BA%D0%B0%D1%8F_%D0%BC%D0%BE%D0%B2%D0%B0)*: Kachel) — керамічныя пліткі прамавугольнай ці квадратнай формы для абліцоўкі пячэй, камінаў, ванных пакояў. Вырабляецца з сярэднепластычных ганчарных маргелістых і фаянсавых глін. Сфармаваную кафлю высушваюць, абпальваюць у печы пры тэмпературы 1150 градусаў.*

Якога колеру рабілі кафлю старажытныя майстры? (чырвонакарычневага, зялёнага, чорнага, жоўтага, сіняга, белага колеру)

Знайдзіце значэнне слова “кафля” ў слоўніку, с.154.

Падручнік с. 81 (2 абзац)-чытанне.

У які час зарадзілася майстэрства каляровай кафлі ў Беларусі? (14-16 ст.)

У якім месцы? (у Віцебску.)

Вызначце, якія ўзоры змяшчаліся на кафлі, карыстаючыся малюнкамі на с. 80 падручніка. (Раслінныя, геаметрычныя ўзоры, выявы людзей; выявы жывёл, родавыя гербы заможных людзей.)

Што ўяўляе сабой кафля ў наш час: а)шкло; б)керамічную плітку; в)печ?

Для чаго сёння выкарыстоўваюць кафлю?

Падручнік с. 81 (2 абзац)-чытанне.

Якая геаграфічная назва сведчыць аб развіцці шкляных фабрык на Беларусі? (Гута. 43 вёскі на Беларусі маюць назву Гута або вытворную ад яе.)

*Гута (лац. gutta кропля), старая назва шклозаводаў, якія будаваліся пераважна на правых берагах рэк, дзе былі якасныя пяскі, добрыя гліны, паліўныя рэсурсы. Вытворчасць шкла вядома на Беларусі з 12 ст. У 16 – 18 ст. у ВКЛ вядома каля 70 гутаў. Самыя буйныя - Налібокская і Урэчская гуты. Ад назвы “гута” захавалася тэхніка вырабу шкляных рэчаў уручную – гутнае шкло.*

Які шклозавод добра вядомы ў Беларусі і за мяжой? (“Нёман”)

*Шклозавод “Нёман” заснаваны яшчэ ў 19 ст.-1883 г.. Да 1944 г. называўся гута “Нёман”. Акрамя разнастайнага асартыменту посуду завод вырабляе электраарматурнае шкло, каляровае шкло для мастацкіх вітражоў, гутавую скульптуру, мастацкае шкло.*

Слайд 31. Слайд 32. Сучасныя майстры-гутнікі.

Слайд 33.

Вырабы сучасных майстроў-гутнікаў. Шклозавод “Нёман”.

Слайд 34. Вырабы са шкла (1910 г.)

Слайд 35, 36, 37, 38. У музеі шклозавода.

Ці можна назваць гэтыя шкляныя мастацкія вырабы прадметам беларускай культуры, скарбам Беларусі?

1. **Вынік ўрока.**

Слайд 39. Чаму творы старажытных майстроў лічацца нацыянальным скарбам?

*Творы таленавітых народных ўмельцаў – лепшыя дасягненні нашай культуры, наша найкаштоўнейшае багацце, наша гісторыя, якая звязвае далёкае мінулае з сучаснасцю.*

1. **Рэфлексія.**

Дапоўніце фразы:

Я сення даведаўся…

Мне было цікава…

Сення я ўдзячны …

1. **Дамашняе заданне.**

Падручнік с. 77-81 (прачытаць),выканаць заданне па тэме ў сшытку, рашыць красворд (Дадатак 2.).

**Слуцкія ткачыхі**

**Начало формы**

**Конец формы**

**Ад родных ніў, ад роднай хаты
У панскі двор дзеля красы
Яны, бяздольныя, узяты
Ткаць залатыя паясы.
І цягам доўгія часіны,
Дзявочыя забыўшы сны,
Свае шырокія тканіны
На лад персідскі ткуць яны.
А за сцяной смяецца поле,
Зіяе неба з-за вакна —
І думкі мкнуцца мімаволі
Туды, дзе расцвіла вясна,
Дзе блішча збожжа ў яснай далі,
Сінеюць міла васількі,
Халодным срэбрам ззяюць хвалі
Між гор ліючайся ракі.
Цямнее край зубчаты бора...**

**І тчэ, забыўшыся, рука
Заміж персідскага узора
Цвяток радзімы васілька.**